SL Uradni list Evropske unije C 66/6

Sporočilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2017/C 66/06)

JAVNI RAZPIS ZA ODDAJO PONUDB ZA PODELITEV KONCESIJE ZA ISKANJE IN RAZISKOVANJE NAHAJALIŠČ ZEMELJSKEGA PLINA TER ČRPANJE ZEMELJSKEGA PLINA IZ NAHAJALIŠČ NA OBMOČJU „PIŁA“

ODDELEK I: PRAVNA PODLAGA

1. Člen 49h(2) geološkega in rudarskega zakona (Dziennik Ustaw [Uradni list] 2016, št. 1131)

2. Vladna uredba z dne 28. julija 2015 o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi koncesije za črpanje ogljikovodikov iz nahajališč (Dziennik Ustaw [Uradni list] 2015, št. 1171)

3. Direktiva 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (UL L 164, 30.6.1994, str. 3; Posebna izdaja v poljščini: Poglavje 6, zvezek 2, str. 262)

ODDELEK II: NAROČNIK

Ime: Ministerstwo Środowiska [Ministrstvo za okolje] Poštni naslov: ul. Wawelska 52/54, 00-922 Varšava, POLJSKA Tel. +48 223692449, +48 223692447. Faks +48 223692460. Spletišče: www.mos.gov.pl

ODDELEK III: PREDMET POSTOPKA

1. Vrsta dejavnosti, za katere je koncesija namenjena

Koncesija za iskanje in raziskovanje nahajališč zemeljskega plina ter črpanje zemeljskega plina iz nahajališč na območju „Piła“, v koncesijskih blokih 146 in 147.

2. Območje, na katerem se bodo izvajale dejavnosti

Meja območja, ki ga zajema ta postopek zbiranja ponudb, je opredeljena z geodetskimi črtami, ki povezujejo točke z naslednjimi koordinatami koordinatnega sistema PL-1992:

Točka št. X [PL-1992] Y [PL-1992] 1 583 341,110 378 925,810 2 572 026,540 378 791,780 3 572 856,780 349 419,600 4 580 980,150 332 427,200 5 601 193,830 333 133,140 6 600 818,160 345 067,120

Površina navpične projekcije območja, ki ga zajema ta postopek zbiranja ponudb, je 942,19 km2.

Območje, ki ga zajema ta postopek zbiranja ponudb, se nahaja v naslednjih okrožjih in občinah:

Zahodnopomorjansko vojvodstvo:

okrožje Wałcz: občina Wałcz (3,92 % območja);

Velikopoljsko vojvodstvo:

okrožje Złotów: občina Krajenka (2 %);

okrožje Piła: občine Szydłowo (18,55 %), Piła (10,89 %), Kaczory (13,90 %), Wysoka (0,40 %), Miasteczko Krajeńskie (7,38 %), Białośliwie (3,50 %), Ujście (9,32 %);

okrožje Czarnków-Trzcianka: občini Trzcianka (9,50 %), Czarnków (0,14 %);

okrožje Chodzież: mesto Chodzież (0,25 %), občine Chodzież (10,09 %), Margonin (1,37 %), Szamocin (8,69 %);

okrožje Wągrowiec: občina Gołańcz (0,09 %).

Namen del v permskih formacijah je priprava dokumentacije ter črpanje zemeljskega plina iz navedenih območij.

3. Rok, ki ni krajši od 90 dni od objave obvestila, in kraj oddaje ponudb

Ponudbe je treba predložiti osrednji pisarni Ministrstva za okolje najpozneje do 16:00 po srednjeevropskem času na zadnji dan 91-dnevnega obdobja, ki se začne dan po objavi tega obvestila v Uradnem listu Evropske unije. Število ponudb ter imena ponudnikov bodo predstavljeni na javni seji razpisne komisije v 14 dneh po izteku roka za predložitev ponudb.

4. Podrobni razpisni pogoji, vključno z merili za ocenjevanje in njihovimi ponderji, ki zagotavljajo izpolnjevanje pogojev iz člena 49k geološkega in rudarskega zakona z dne 9. junija 2011

Ponudbe lahko predložijo subjekti, za katere je bila s kvalifikacijskim postopkom potrjena usposobljenost, kakor to določa člen 49a(16)(1) in (2) geološkega in rudarskega zakona, in sicer samostojno ali kot upravljavec, če se več subjektov skupaj prijavlja za koncesijo.

Prejete ponudbe bo razpisna komisija ocenila na podlagi naslednjih meril:

30 % – finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti viri in načini financiranja načrtovanih dejavnosti, vključno z deležem lastnih sredstev in zunanjega financiranja; 25 % – tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov; 20 % – obseg in načrt geoloških del, vključno s predlaganimi geološkimi ali rudarskimi dejavnostmi; 10 % – izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 10 % – predlagana tehnologija za opravljanje geoloških del, vključno z geološkimi ali rudarskimi dejavnostmi, z uporabo inovativnih elementov, zasnovanih za ta projekt; 5 % – obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru.

Če je v fazi ocenjevanja ponudb na podlagi zgoraj navedenih meril več ponudb enako ocenjenih, bo dodatno merilo za dokončen izbor med navedenimi ponudbami znesek pristojbine za podelitev užitka na rudarski pravici v fazi iskanja in raziskovanja.

5. Minimalni obseg geoloških informacij

Koncesijski podatki ime območja: Piła kraj: na kopnem; koncesijska bloka 146 in 147 Vrsta nahajališč konvencionalna in nekonvencionalna nahajališča zemeljskega plina Strukturne ravni kenozojska Zechstein + mezozojska karbonska + Rotliegend Naftni sistemi I – konvencionalni II – nekonvencionalni Matične kamnine I – mikritni apnenec in glina iz karbona II – mikritni apnenec in glina iz karbona Zbirne kamnine I – Rotliegend peščenjak II – Rotliegend peščenjak Neprepustne kamnine I – Zechstein evaporiti II – glinene usedline + kapilarna voda Debelina nadkritja I – 4 500 –4 900 m II – 4 900 –5 100 m Vrsta pasti I – strukturne II – stratigrafske Identificirana nahajališča v bližini (ZP – zemeljski plin) I – nahajališča v plitvejšem delu bazena (2 500 –3 500 m) Grodzisk Wielkopolski (ZP)– odkrit leta 1976; črpan v letih od 1978 do 2004; skupno črpanje (27 let): 1 966,65 milijona m3; Radlin (ZP)– odkrit leta 1986; skupno načrpanega (24 let): 7 843,55 milijona m3; proizvodnja v letu 2015: 178,94 milijona m3; rezerve in viri: 3 226,45 milijona m3 (industrijski: 1 442,23 milijona m3; Paproć (ZP)– odkrit leta 1985; skupno črpanje (28 let): 4 230,4 milijona m3; proizvodnja v letu 2015: 182,45 milijona m3; rezerve in viri: 3 438,80 milijona m3 (industrijski: 3 228,63 milijona m3; Młodasko (ZP)– odkrit leta 1985; skupno črpanje (24 let): 451,9 milijona m3; proizvodnja v letu 2015: 27,28 milijona m3; rezerve in viri: 44,10 milijona m3 (industrijski: 43,86 milijona m3; II – ni odkritij „ujetega“ zemeljskega plina iz Rotliegenda Opravljene seizmografske raziskave (imetnik pravice) 1977 Czarnków-Poznań-Strzelno 2D (državna blagajna) 1979 Piła-Bydgoszcz 2D (državna blagajna) 1982 Bydgoszcz 2D (državna blagajna) 1982–1984 Wałcz-Gołańcz 2D (državna blagajna) Referenčne in nadomestne vrtine referenčne: Piła IG-1 (5 482 m) nadomestne: Złotów 2 (4 845 m)

6. Rok za začetek dejavnosti

Dejavnosti, ki jih zajema koncesija, se bodo začele najpozneje v 14 dneh od dneva pravnomočnosti sklepa o koncesiji.

7. Pogoji za podelitev koncesije, zlasti glede višine, obsega in načina zagotavljanja zavarovanja iz člena 49x(1) geološkega in rudarskega zakona, ter v utemeljenih primerih tudi višine, obsega in načina zagotavljanja zavarovanja iz člena 49x(2) navedenega zakona

Izbrani ponudnik mora zagotavljati zavarovanje, ki zajema neskladnost ali neustrezno skladnost s pogoji iz koncesije in financiranje likvidacije del v rudnikih v primerih, da koncesija preteče, je odvzeta ali postane neveljavna. To zavarovanje mora biti zagotovljeno od dneva podelitve koncesije do konca faze iskanja in raziskovanja. Višina zavarovanja se določi na 100 000 PLN. Način in rok plačila ureja člen 49x(4) in (5) geološkega in rudarskega zakona.

8. Minimalni obseg geoloških del, vključno z geološkimi ali rudarskimi dejavnostmi

Predlagani minimalni program geoloških del v fazi iskanja in raziskovanja obsega:

Stopnja I: trajanje: 12 mesecev

obseg: interpretacija in analiza arhiviranih geoloških podatkov

Stopnja II: trajanje: 12 mesecev

obseg: izvajanje 2D seizmičnih raziskav (100 km)

Stopnja III: trajanje: 24 mesecev

obseg: vrtanje ene vrtine do globine največ 5 500 m z obveznim jedrovanjem v odrejenih intervalih

Stopnja IV: trajanje: 12 mesecev

obseg: analiza pridobljenih podatkov

9. Obdobje, za katero se podeli koncesija

Obdobje koncesije obsega deset let in vključuje:

— fazo iskanja in raziskovanja, ki traja pet let od dneva podelitve koncesije,

— fazo črpanja, ki se začne na dan pridobitve odločbe o naložbi.

10. Posebni pogoji za izvajanje dejavnosti in zagotavljanje javne varnosti, javnega zdravja, varstva okolja in racionalnega upravljanja nahajališča

Izvajanje programa koncesijskih del ne sme kršiti pravic lastnikov zemljišč in ne odpravlja zahteve po skladnosti z drugimi zahtevami iz zakonodaje, zlasti geološkega in rudarskega zakona, ter zahtevami glede rabe zemljišč, varstva okolja, kmetijskih površin in gozdov, narave, voda in odpadkov.

Izvajanje dejavnosti v zvezi z iskanjem, raziskovanjem in črpanjem ogljikovodikov upošteva omejitve, ki izhajajo iz različnih ukrepov ohranjanja narave, katerih zemljevid je na voljo na spletišču Generalnega direktorata za varstvo okolja (http://geoserwis.gdos.gov.pl).

11. Vzorčni sporazum o podelitvi užitka na rudarski pravici

Vzorčni sporazum je priložen v obliki priloge.

12. Informacije o znesku pristojbine za podelitev užitka na rudarski pravici

Minimalni znesek pristojbine za podelitev užitka na rudarski pravici za območje „Piła“ za petletno osnovno obdobje znaša 200 234,22 PLN (z besedami: dvesto tisoč dvesto štiriintrideset zlotov in dvaindvajset grošev) na leto. Letni znesek pristojbine za podelitev užitka na rudarski pravici za namene iskanja in raziskovanja rudnin je vezan na povprečni letni indeks cen življenjskih potrebščin in storitev kumulativno za obdobje od sklenitve sporazuma do leta pred datumom plačila pristojbine, kakor ga je objavil predsednik osrednjega statističnega urada Uradnega lista Republike Poljske (Monitor Polski) (člen 49h(3)(12) geološkega in rudarskega zakona).

13. Informacije v zvezi z zahtevami, ki jih morajo ponudbe upoštevati, in dokumenti, ki se zahtevajo od ponudnikov

1. Ponudba mora vsebovati: 1) ime (podjetja) in sedež ponudnika; 2) predmet ponudbe, skupaj z opisom območja, za katerega naj bi se podelila koncesija in užitek na rudarski pravici; 3) obdobje, za katero je koncesija namenjena, trajanje faze iskanja in raziskovanja ter datum začetka dejavnosti; 4) cilj, obseg in naravo geoloških del, vključno z geološkimi ali rudarskimi dejavnostmi, ter informacije o delih, ki jih je treba opraviti za dosego cilja, in za to potrebnih tehnologijah; 5) časovni načrt, razdeljen po letih, za geološka dela, vključno z geološkimi dejavnostmi, ter obseg tovrstnih del; 6) obseg in časovni načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru, kakor je opredeljeno v členu 82(2)(2) geološkega in rudarskega zakona; 7) pravico ponudnika do nepremičnine (območja), v okviru katere je predvideno izvajanje dejavnosti, ali pravico do uporabe užitka na rudarski pravici, za katero je subjekt zaprosil; 8) seznam območij, ki so del shem za ohranjanje narave; ta zahteva ne zadeva projektov, za katere se zahteva okoljsko dovoljenje; 9) ukrepe za zmanjševanje negativnih okoljskih vplivov načrtovanih dejavnosti; 10) obseg geoloških informacij, ki so na voljo ponudniku; 11) izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 12) tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov; 13) finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti vire in načine financiranja načrtovanih dejavnosti, vključno z deležem lastnih sredstev in zunanjega financiranja; 14) predlagano tehnologijo za izvajanje geoloških del, vključno z geološkimi ali rudarskimi dejavnostmi; 15) predlog zneska pristojbine za podelitev užitka na rudarski pravici, ki ne sme biti nižji od zneska, ki je opredeljen v obvestilu o začetku postopka zbiranja ponudb; 16) predlagan način zagotavljanja varnosti iz člena 49x(4) geološkega in rudarskega zakona; 17) če ponudbo predlaga skupaj več podjetij, mora ta poleg navedenega vsebovati še: (a) ime (podjetij) in sedeže vseh subjektov, ki predlagajo ponudbo; (b) upravljavca; (c) deleže stroškov geoloških del, vključno z geološkimi dejavnostmi, ki so predlagani v sporazumu o sodelovanju.

2. Ponudbe, predložene v postopku zbiranja ponudb, morajo izpolnjevati zahteve in pogoje iz razpisa za navedeno zbiranje ponudb.

3. Ponudbi je treba priložiti: 1) dokazila o obstoju okoliščin, opisanih v ponudbi, zlasti izpise iz ustreznih registrov; 2) dokazilo o pologu depozita; 3) kopijo sklepa, ki potrjuje pozitiven rezultat kvalifikacijskega postopka, kakor ga navaja člen 49a(17) geološkega in rudarskega zakona; 4) grafične priloge, pripravljene v skladu z zahtevami glede zemljevidov rudnikov, ki ponazarjajo upravne meje države; 5) pisna zagotovila, da bodo tehnični viri na voljo subjektu, udeleženemu v postopku zbiranja ponudb, če se za izvajanje koncesije uporabljajo tehnični viri drugih subjektov; 6) dve kopiji projekta geoloških dejavnosti.

4. Ponudniki lahko v svojih ponudbah na lastno pobudo zagotovijo dodatne informacije ali jim priložijo dodatne dokumente.

5. Dokumenti, ki jih predložijo ponudniki, morajo biti izvirniki ali overjene kopije izvirnikov, kakor je predvideno v zakoniku o upravnem postopku. Ta zahteva se ne uporablja za kopije dokumentov, ki jih je treba priložiti ponudbam in jih je pripravil organ, ki podeljuje koncesijo.

6. Dokumente v tujem jeziku je treba predložiti skupaj s prevodom v poljščino, ki ga opravi zapriseženi prevajalec.

7. Ponudbe morajo biti predložene v zapečateni ovojnici ali zapečatenem paketu z imenom (podjetja) ponudnika ter navedenim predmetom postopka zbiranja ponudb.

8. Ponudbe, predložene po izteku roka za predložitev, bodo ponudnikom vrnjene neodprte.

14. Informacije glede načina pologa depozita, znesek depozita in rok plačila

Ponudniki morajo položiti depozit v višini 1 000 PLN (z besedo: tisoč zlotov) pred iztekom roka za predložitev ponudb na račun Ministrstva za okolje – NBP O/O Varšava št. 93 1010 1010 0006 3513 9120 0000.

ODDELEK IV: UPRAVNE INFORMACIJE

IV.1) Razpisna komisija

Organ, ki podeljuje koncesijo, imenuje razpisno komisijo, da izpelje postopek zbiranja ponudb in izbere najustreznejšo ponudbo. Sestava in postopkovna pravila komisije so opredeljena v vladni uredbi z dne 28. julija 2015 (Dziennik Ustaw [Uradni list] 2015, št. 1171, Vladna uredba o postopkih zbiranja ponudb za koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi za koncesije za črpanje ogljikovodikov iz nahajališč). Razpisna komisija predloži organu, ki podeljuje koncesijo, poročilo o postopku zbiranja ponudb v odobritev. Poročilo je skupaj s ponudbami in vso dokumentacijo v zvezi s postopkom zbiranja ponudb na voljo drugim subjektom, ki so predložili ponudbe.

IV.2) Dodatna pojasnila

V sedmih dneh od objave razpisa lahko zainteresirani subjekti od organa, ki podeljuje koncesijo, zahtevajo pojasnila glede podrobnih razpisnih pogojev. Organ, ki podeljuje koncesijo, bo v sedmih dneh od prejetja navedenega zahtevka v javnem informacijskem listu (Biuletyn Informacji Publicznej) objavil pojasnila na strani upravnega urada, podrejenega navedenemu organu.

IV.3) Dodatne informacije

Informacije o območju, ki ga zajema postopek zbiranja ponudb, je zbral poljski urad za geologijo (Państwowa Służba Geologiczna) v paketu geoloških podatkov Pakiet danych geologicznych (Pakiet danych geologicznych), ki je na voljo na spletišču javnega informacijskega lista Ministrstva za okolje (www.bip.mos.gov.pl) in na

Departament Geologii i Koncesji Geologicznych [Oddelek za geologijo in geološke koncesije] Ministerstwo Środowiska [Ministrstvo za okolje] ul. Wawelska 52/54 00-922 Varšava POLJSKA Tel. +48 223692449 Faks +48 223692460